CELEX: C2007/199/18
Language: da
Date: 2007-08-25 00:00:00
Title: Sag C-181/06: Domstolens dom (Anden Afdeling) af 5. juli 2007 — Deutsche Lufthansa AG mod Ana — Aeroportos de Portugal SA (anmodning om præjudiciel afgørelse fra Tribunal Administrativo e Fiscal do Porto — Portugal) (Luftfart — lufthavne — ground handling — opkrævning af et gebyr for administrativ ground handling og overvågning)

25.8.2007   
            
            
               DA
            
            
               Den Europæiske Unions Tidende
            
            
               C 199/11
            
         Domstolens dom (Anden Afdeling) af 5. juli 2007 — Deutsche Lufthansa AG mod Ana — Aeroportos de Portugal SA (anmodning om præjudiciel afgørelse fra Tribunal Administrativo e Fiscal do Porto — Portugal)
   (Sag C-181/06) (1)
   
   (Luftfart - lufthavne - ground handling - opkrævning af et gebyr for administrativ ground handling og overvågning)
   (2007/C 199/18)
   Processprog: portugisisk
   Den forelæggende ret
   Tribunal Administrativo e Fiscal do Porto
   Parter i hovedsagen
   
      Sagsøger: Deutsche Lufthansa AG
   
      Sagsøgt: Ana — Aeroportos de Portugal SA
   Sagens genstand
   Anmodning om præjudiciel afgørelse — Tribunal Administrativo e Fiscal do Porto — fortolkning af artikel 16, stk. 3, i Rådets direktiv 96/67/EF af 15. oktober 1996 om adgang til ground handling-markedet i Fællesskabets lufthavne (EFT L 272, s. 36) — adgang til ground handling-markedet i Fællesskabets lufthavne — opkrævning af gebyr for adgang til markedet for ground handling og overvågning
   Konklusion
   Fællesskabsretten er til hinder for nationale bestemmelser som dem, der er indeholdt i artikel 10, stk. 1, i bekendtgørelse nr. 12/99 af 30. juli 1999 og artikel 18, stk. 2, i lovdekret nr. 102/90 af 21. marts 1990, som ændret ved lovdekret nr. 280/99 af 26. juli 1999, medmindre gebyret for administrativ ground handling og overvågning, som er fastsat i disse bestemmelser, skal betales som modydelse for alle eller nogle af de tjenesteydelser, som er defineret i punkt 1 i bilaget til Rådets direktiv 96/67/EF af 15. oktober 1996 om adgang til ground handling-markedet i Fællesskabets lufthavne, og ikke udgør endnu en beskatning af tjenesteydelser, som der allerede er betalt for gennem et andet gebyr eller en anden afgift. Hvis det efter gennemførelsen af den forelæggende rets undersøgelser fremgår, at det i hovedsagen omhandlede gebyr udgør et gebyr for adgang til lufthavnsanlæggene, påhviler det denne ret at undersøge, om det pågældende gebyr opfylder relevans-, objektivitets- og gennemsigtighedskriteriet samt kriteriet om ikke-diskriminering som fastsat i artikel 16, stk. 3, i direktiv 96/67.
   
      (1)  EUT C 154 af 1.7.2006.